**Պետրոս III** (ռուս.՝ Пётр III Фëдорович, Պյոտր III Ֆյոդորովիչ, փետրվարի 10 (21), 1728, Քիլ, Գերմանիա - հուլիսի 6 (17), 1762, Ropsha, Պետերգոֆյան գավառ, Սանկտ Պետերբուրգի նահանգ, Ռուսական կայսրություն[…]), 1762 թվականին եղել է Ռուսաստանի կայսր։ Նա ծնվել է Քիլում, որպես **Կառլ Պետրոս Ուլրիխ** (գերմ.՝ Karl Peter Ulrich), Կարլ Ֆրիդրիխի և Աննա Պետրովնայի միակ որդին էր։ Գերմանացի Պետրոսը հազիվ էր խոսում ռուսերեն և վարում էր խիստ պրուսական քաղաքականություն, ինչը նրան դարձրեց ոչ ժողովրդական առաջնորդ։ Նրան տապալեցին և հնարավոր է սպանեցին իր գերմանացի կնոջ՝ Անհալթ-Ցերբստի արքայադուստր Սոֆիայի գլխավորած դավադրության արդյունքում, որը նրան հաջորդեց գահին որպես Եկատերինա Երկրորդ։ Այնուամենայնիվ, մեկ այլ տեսություն համաձայն, նա մահացել է թիկնապահի հետ հարբած ծեծկռտուքի հետևանքով, երբ նրան գերի էին պահում Եկատերինայի հեղաշրջումից հետո։

Չնայած իր ընդհանուր վատ համբավին՝ կարճ ժամանակահատվածում Պետրոսը կատարել է որոշ առաջադիմական բարեփոխումներ։ Նա հռչակեց կրոնական ազատություն (ժամանակի համար շատ լուսավոր քայլ) և խրախուսեց կրթությունը։ Նա ձգտում էր արդիականացնել ռուսական բանակը։ Նա վերացրեց գաղտնի ոստիկանությունը, որը տխրահռչակ էր իր կողմից գործադրվող ծայրահեղ բռնությունների համար, և անօրինական դարձրեց հողատերերի կողմից սպանելը իրենց ճորտերին՝ առանց դատարան դիմելու։ Եկատերինան որդեգրեց իր որոշ բարեփոխումներ։

Վաղ կյանք և բնավորություն
-------------------------

 Պետրոս III-ի դիմանկարը
Պետրոսը ծնվել է Քիլում։ Նրա ծնողներն էին Հոլշտեյն-Գոտորպի դուքս Չարլզ Ֆրիդրիխը (Կառլ XII-ի եղբորորդին) և Աննա Պետրովնան (Ռուսաստանի կայսր Պետրոս I-ի և Ռուսաստանի կայսրուհի Եկատերինա I-ի դուստրը)։ Նրա մայրը մահացավ ծնվելուց անմիջապես հետո։ 1739 թվականին Պետրոսի հայրը մահացավ, և նա դարձավ Հոլշտայն-Գոտորպի դուքս 11 տարեկանում ինչպես Կառլ Պետրոս Ուլրիխ անվամբ (գերմ.՝ Karl Peter Ulrich) :

Երբ Ելիզավետան՝ իր մոր կրտսեր քույրը, դարձավ Ռուսաստանի կայսրուհի, նա Գերմանիայից Ռուսաստան բերեց Պետրոսին և 1742 թվականի աշնանը նրան հռչակեց որպես իր ժառանգորդ։ 1742 թվականին՝ նախքան դա, 14-ամյա Պետրոսը հռչակվեց Ֆինլանդիայի թագավոր ռուս-շվեդական պատերազմի ժամանակ, երբ ռուսական զորքերը գրավեցին Ֆինլանդիան։ Այս հռչակումը հիմնված էր նրա անժառանգ մեծ հորեղբոր՝ Շվեդիայի հանգուցյալ Կառլ XII թագավորի կողմից տիրող տարածքների նկատմամբ իր իրավահաջորդական իրավունքի վրա, ով նույնպես Ֆինլանդիայի Մեծ Դուքսն էր։ Միևնույն ժամանակ, 1742 թվականի հոկտեմբերին, նա ընտրվեց Շվեդիայի խորհրդարանի կողմից`դառնալով Շվեդիայի գահի ենթադրյալ ժառանգ։ Այնուամենայնիվ, Շվեդիայի խորհրդարանը տեղյակ չէր այն բանի մասին, որ նա նույնպես հռչակվել է Ռուսաստանի գահի ենթադրյալ ժառանգ, և երբ նրանց դեսպանը ժամանել էր Սանկտ Պետերբուրգ նոյեմբերին, արդեն ուշ էր։ Անչափահաս Պետրոսի Շվեդիայի իրավահաջորդական իրավունքը չ։ եղարկվեց։ Նաև նոյեմբերին Կառլ Պետրոս Ուլրիխը կրոնափոխ եղավ, ընդունեց արևելյան ուղղափառությունը և նոր անուն ստացավ՝ Պյոտր Ֆեոդորորովիչ։

Կայսրուհի Եղիսաբեթը պայմանավորեց, որ Պետրոսը ամուսնանա իր 2-րդ զարմիկի ՝ Սոֆիա Ավգուստա Ֆրեդերիկայի (հետագայում՝ Եկատերինա Մեծ) հետ։ Երիտասարդ արքայադուստրը պաշտոնապես դարձավ Ռուս Ուղղափառ եկեղեցու հետևորդ և ստացավ Եկատերինա Ալեքսեյևնա անունը։ Նրանք ամուսնացել են 1745 թվականի օգոստոսի 21-ին։ Ամուսնությունը երջանիկ չէր, բայց ունեցան մեկ որդի՝ ապագա կայսր Պավելը, և մեկ դուստր՝ Աննա Պետրովնա։ Եկատերինան հետագայում հայտարարեց, որ Պավելի հայրը Պետրոսը։ Օրանիենբաումում բնակության տասնվեց տարիների ընթացքում Եկատերինան ունեցել է բազմաթիվ սիրեկաններ, մինչդեռ նրա ամուսինը նույնն էր անում դեռ սկզբից։ 

 Պետրոսի նամակը կնոջը ֆրանսերենով՝ ռուս արիստոկրատիայի լեզվով
Պետրոսի կերպարի դասական տեսակետը հիմնականում հիմնվում է նրա կնոջ և իրավահաջորդի հուշերից։ Նա նրան նկարագրում էր որպես «ապուշ», «հարբեցող Հոլշտեյնից» և այլն։ Պետրոսի այս դիմանկարը կարելի է գտնել պատմության մեծ մասի գրքերում, ներառյալ 1911 թվականի Բրիտանիկա հանրագիտարանի հրատարակությունում։

Եղել են բազմաթիվ փորձեր ՝ վերանայելու Պիտերի ավանդական բնութագիրը և նրա վարած քաղաքականությունը։

Գերմանացի պատմաբան Ելենա Պալմերը գնում է հեռու՝ Պետրոս III-ին ներկայացնելով որպես կրթված, բաց մտածող կայսր, որը փորձեց տարբեր խիզախ, նույնիսկ ժողովրդավարական բարեփոխումներ մտցնել 18-րդ դարի Ռուսաստանում։ Պետրոս III-ի հուշարձանը կանգնած է նրա ծննդավայրում՝ Քիլում։

Գահակալություն
--------------

### Արտաքին քաղաքականություն

Այն բանից հետո, երբ Պետրոսը հաջորդեց Ռուսաստանի գահին (1762 թվականի հունվարի 5), նա դուրս բերեց ռուսական ուժերը Յոթամյա պատերազմից և կնքեց խաղաղության պայմանագիր Պրուսիայի հետ (1762 թվականի մայիսի 5), որը կոչվում է «Բրանդենբուրգի տան երկրորդ հրաշք»։ Նա հրաժարվեց Պրուսիայում Ռուսաստանի նվաճումներից և առաջարկել է 12000 զորք՝ դաշինք կնքելով Պրուսիայի թագավոր Ֆրիդրիխ II-ի հետ (1762 թվականի հունիսի 19)։ Այսպիսով, Ռուսաստանը Պրուսիայի թշնամուց դարձավ դաշնակից։ Ռուսական զորքերը դուրս եկան Բեռլինից և շարժվեցին ավստրիացիների դեմ։ Սա կտրուկ փոխեց ուժի հավասարակշռությունը Եվրոպայում։ Ֆրիդրիխը վերամիավորեց հարավային Սիլեզիան (1762-ի հոկտեմբեր) և այնուհետև ստիպեց Ավստրիային բանակցությունների սեղանի շուրջ նստել։

Որպես Հոլշտեյն-Գոտորպի դուքս Պետրոսը պլանավորում էր պատերազմել Դանիայի դեմ, որպեսզի Շլեզվիգի տարածքները վերադառնա իր Դուքսության կազմի մեջ։ Նա կենտրոնացավ Շվեդիայի և Անգլիայի հետ դաշինք կազմելու վրա, որպեսզի նրանք չխառնվեն Դանիայի անունից, մինչդեռ ռուսական ուժերը հավաքվում էին Կոլոբժեգում՝ Ռուսաստանի գրավյալ Պոմերանիայում։ Չկարողանալով գտնել որևէ դաշնակից, որպեսզի դիմակայեն ռուսական ագրեսիային և պատերազմի ֆինանսավորմանը գումարը, Դանիայի կառավարությունը հունիսի վերջին սպառնացել է ներխուժել Գերմանիայի հյուսիսային Համբուրգ քաղաք-պետություն՝ ստիպելու վարկ վճարեն։ Պետրոսը դա համարեց կազուս բելլի և պատրաստվեց Դանիայի դեմ բացահայտ պատերազմի։

1762 թվականի հունիսին 40 հազարանոց ռուսական զորքերը հավաքվել էին Պոմերանիայում գեներալ Պյոտր Ռումյանցևի գլխավորությամբ՝ պատրաստվելով դիմակայել ֆրանսիացի գեներալ Սեն Ժերմենի հրամանատարությամբ 27 հազարանոց դանիական զորքերին, եթե ռուս-դանիական խաղաղության համաժողովը (պետք է տեղի ունենար 1762 թվականի հուլիսի 1-ին Բեռլինում Ֆրիդրիխ II-ի հովանու ներքո)։ Այնուամենայնիվ, համաժողովից քիչ առաջ Պետրոսը կորցրեց իր գահը (1762 թվականի հուլիսի 9) և համաժողովը տեղի չունեցավ։ Շլեզվիգի հարցը մնաց չլուծված։ Պետրոսը մեղադրվում էր ոչ հայրենակցական պատերազմ պլանավորելու մեջ։

Մինչդեռ պատմականորեն երևում էր Պետրոսի ծրագրված պատերազմը Դանիայի դեմ որպես քաղաքական ձախողում։ Պետրոսը կարծում էր, որ Դանիայում և Հյուսիսային Գերմանիայում տարածք և ազդեցություն ձեռք բերելն ավելի օգտակար էր Ռուսաստանին, քան Արևելյան Պրուսիան գրավելը։ Հավասարապես, նա կարծում էր, որ Պրուսիայի և Բրիտանիայի հետ բարեկամությունը Յոթամյա պատերազմում իր հաղթանակից հետո, կարող է ավելի շատ օգնություն ցույց տալ իր ծրագրերին, քան դաշինքը Ավստրիայի կամ Ֆրանսիայի հետ։

### Ներքին բարեփոխումներ

Պետրոս III-ը պատկերվում էր ոսկե 10 ռուբլի մետաղադրամի վրա որպես կայսր (1762)
Իր 186-օրյա կառավարման ընթացքում Պետրոս III-ն ընդունեց 220 նոր օրենք, որը նա մշակել էր որպես թագաժառանգ իր կյանքի ընթացքում։ Ելենա Պալմերը պնդում է, որ նրա բարեփոխումները կրում էին ժողովրդավարական բնույթ։ Նա հռչակեց կրոնական ազատություն․ այն ժամանակներում հեղափոխական քայլ էր, որը նույնիսկ առաջադեմ Արևմտյան Եվրոպան չէր ձեռնարկել։ Նա պայքարում էր կառավարության ներսում կոռուպցիայի դեմ, ստեղծեց հասարակական դատավարություն և վերացրեց գաղտնի ոստիկանությունը՝ Պետրոս I-ի օրոք ստեղծված ռեպրեսիվ կառույց և նպատակադրեց բացահայտել այն որպես պետության դավաճան իր անողոքության և խոշտանգումների մեթոդներով։ Եկատերինան վերստեղծեց այս հաստատությունը, և այն մնաց նրանից հետո Ռուսաստանում։ Պետրոսը ստեղծեց պարտադիր կրթություն արիստոկրատների համար. բոլոր արիստոկրատները ստիպված էին իրենց երեխաներին կրթություն տրամադրել և դա հաղորդել սենատին։ Ավելին, որոշ քաղաքներում ստեղծվել են տեխնիկական դպրոցներ միջին և ցածր դասարանների երեխաների համար։ Պետրոսը սկսեց ռուսական բանակի վերակազմավորումը և արդիականացումը։

Նրա ամենահանրաճանաչ բարեփոխումներից մեկը 1762 թվականի փետրվարյան մանիֆեստն էր, որը ազնվականությանը ազատում էր պարտադիր պետական և զինվորական ծառայությունից (որը հիմնադրվել է Պետեր Մեծի կողմից) և նրանց հնարավորություն էր տալիս արտասահման մեկնել։ Այն օրը, երբ Պետրոսը ներկայացրեց այս մանիֆեստը, խորհրդարանն առաջարկեց կառուցել նրա մաքուր ոսկե արձանը, բայց Պետրոսը հրաժարվեց՝ ասելով, որ երկրում ոսկու համար շատ ավելի լավ գործածումներ պետք է լինեն։

Պետրոս III-ի տնտեսական քաղաքականությունն արտացոլում էր արևմտյան կապիտալիզմի և դրան ուղեկցող առևտրական դասի կամ «Երրորդ գույքի» աճող ազդեցությունը։ Նա ստեղծեց Ռուսաստանում առաջին պետական բանկը, մերժեց ազնվականների մենաշնորհը առևտրի ոլորտում և խրախուսեց մերկանտիլիզմը`ավելացնելով հացահատիկի արտահանումը և արգելելով շաքարավազի և այլ ապրանքների ներմուծումը, որոնք կարելի է գտնել Ռուսաստանում։

Պետրոսի կարճատև գահակալությանը էր վերաբերում նաև ճորտատիրության և ռուսների շրջանում ճորտերի կարգավիճակի մասին օրենքը։ Առաջին անգամ հողատիրոջ կողմից գյուղացու սպանելը դարձավ օրենքով պատժելի արարք։ Պետական գյուղացիներին տրվել է ավելի բարձր սոցիալական կարգավիճակ, քան կալվածքային գյուղացիները, և եկեղեցու ծառայության տակ գտնվող բոլոր գյուղացիները վերածվել են տնտեսական գյուղացիների, որոնք նման են պետական գյուղացիներին։ Պետրոսը նաև հետաքրքրվեց եկեղեցական գործերով՝ իրագործելով եկեղեցու և վանական հողերը աշխարհիկացնելու իր պապի ծրագիրը։

### Գահընկեց լինելը և մահ

Պետրոս III-ի գահակալությունը Պալմերը համարում է որպես առաջադիմական՝ իր ուշադրությունը տնտեսապես զարգացած ֆեոդալական Ռուսաստանը սևեռելով ավելի առաջադեմ եվրոպական պետության վրա։ Պալմերը պնդում է, որ իր բարեփոխումների ջանքերն ընդհանուր առմամբ ողջունվել են հասարակության կողմից։ Պալմերի հետագա պնդումն այն է, որ կառավարության անդամների և ազդեցիկ ազնվականների կողմից նրա դեմ դավադրությունն արդարացված չէ, քանի որ դավադիրների ցանկում գտնվող արիստոկրատական անունները պատկանում էին գվարդիայի սպաներին, նրանք էին, ովքեր կորցրել էին ազդեցությունը, և աղքատ ընտանիքներն էին, ովքեր չունեին մուտք դեպի պետական բարձր պաշտոններ և ստիպված էին ծառայության անցնել գվարդիայի ներսում, իսկ դա չէր կարող օգնել նրանց իշխանափոխության իրականացնել։ Գվարդիայի գնդերի ապստամբությունը կայսեր դեմ, որին նրանք հավատարմության երդում էին տվել, կարող էին հանգեցնել միայն այլընտրանքային կայսրին։ Պալմերը պնդում է, որ Պետրոս III-ի դեմ դավադրությունն իրականացվել է Եկատերինայի ու թիկնապահ Ալեքսեյ Գրիգորիևիչ Օրլովի կողմից և իրականում ոչ այլ ինչ է, քան սպանություն՝ անձնական պատճառաբանությամբ։ Երկու Գվարդիայի զորքերի օգնությամբ, որոնք Պետրոսը ծրագրել էր ավելի կոշտ կարգապահել, կայսրին ձերբակալեց և առևանգեց 1762 թվականի հուլիսի 9։ Դրանից կարճ ժամանակ անց նրան տեղափոխեցին Ռոփշա, որտեղ ենթադրաբար սպանել են, չնայած հայտնի չէ, թե ինչպես է մահացել Պետրոսը։ Պաշտոնական պատճառը, դիահերձումից հետո, եղել է հեմոռոիդային կոլիկի ուժեղ ցավերը և ապոպլեքսուալ ինսուլտը։ Նա թաղվել է 1762 թվականի օգոստոսի 3-ին Սանկտ Պետերբուրգի Ալեքսանդր Նևսկու վանքում։

Ժառանգություն
-------------

Նրա մահից հետո չորս կեղծ Պետրոսներ (հինգը, եթե ներառված է չեռնոգորիացի Չեփան Մալին) դուրս եկան, ովքեր աջակցվում էին ապստամբների կողմից, ովքեր հավատում էին լուրին, որ Պետրոսը չի մահացել, բայց գաղտնի բանտարկվել է Եկատերինայի կողմից։ Առավել հայտնի էր կազակ Եմելյան Պուգաչովը, որը ղեկավարում էր այն, ինչ հայտնի է դարձել Պուգաչովի ապստամբությանը, որը, ի վերջո, ջախջախվեց Եկատերինայի ուժերով։ Բացի այդ, Կոնդրատիի Սելիվանովը, որը ղեկավարում էր ձուլողական աղանդը, որը հայտնի է որպես Սկոպցի, հռչակեղ իրեն և՛ Հիսուս, և՛ Պետրոս III:

1796 թվականի դեկտեմբերին Եկատերինային հաջորդելուց հետո, Պետրոսի որդին՝ Ռուսաստանի կայսր Պավել I-ը, ում դուր չեկավ իր մոր պահվածքը, կազմակերպեց, որ Պետրոսի մնացորդները վերամշակվեն և լիարժեք պատվերով տեղափոխվեն Պողոս-Պետրոս տաճար, որտեղ թաղված էին այլ ցարերը (ռուս կայսրեր)։

### Առասպել

Պետրոսի առասպելի մասին դեռ խոսվում է, հատկապես այն քաղաքում, որտեղ նա ապրել է իր կյանքի մեծ մասը՝ նախկին Օրանյանբաումը, հետագայում Լոմոնոսովը, որը գտնվում էր Ֆիննական ծոցի հարավային ափին, Սանկտ Պետերբուրգից 40 կմ դեպի արևմուտք։ Պետրոսի պալատը Սանկտ Պետերբուրգի շրջանում հայտնի պալատներից միակն է, որը գերմանացիները չեն գրավել Երկրորդ համաշխարհային պատերազմի տարիներին։ Պատերազմի ժամանակ շենքը դպրոց էր, և մարդիկ ասում են, որ Պետրոսի ուրվականը պաշտպանում էր Օրանիբաումի երեխաներին`ռումբերից վիրավորված չլինելու պատճառով։ Ավելին, այս քաղաքի մոտակայքում ավարտվեց Լենինգրադի պաշարումը 1944 թվականի հունվարին։ Մարդիկ ասում են, որ Պետրոսը, իր մահից հետո, կասեցրեց Հիտլերի բանակի հարձակումը Լենինգրադի մերձակայքում, ճիշտ այնպես, ինչպես կենդանի Պետրոսը կանգնեցրել էր ռուսական բանակը Բեռլինի մերձակայքում։

Մշակութային հղումներ
--------------------

 Պետրոս III-ի հուշարձանը Քիլում 
Պետրոսը մի քանի անգամ ցուցադրվել է կինոնկարներում, հիմնականում իր կին Եկատերինայի մասին ֆիլմերում։ Նրան ցուցադրել են Դուգլաս Ֆերբենկս կրտսեր 1934 թվականի «Եկատերինա Մեծի վերելքը» և Սեմ Ջաֆեյի նույն թվականի «Կարմիր կայսրուհին» կինոնկարներում։ 1991 թվականին Ռիս Դինսդալը նրան նկարահանեց «Երիտասարդ Եկատերինան» հեռուստասերիալում։ Նա նաև պատկերված էր որպես վախկոտ, հարբած կինամոլ ճապոնական «Շեվալե դը Էոն» անիմեում։ Նրան մարմնավորել է Ալեքսանդր Յացենկոն 2014 թվականի «Եկատերինա» հեռուստասերիալում։

*

Ծանոթագրություններ
------------------

1. 1 2 3  *R. N. B.* Peter III. // *Encyclopædia Britannica*: *a dictionary of arts, sciences, literature and general information* / H. Chisholm — 11 — New York, Cambridge, England: University Press, 1911. — Vol. 21. — P. 291.
2. ↑  *F. v. Krogh.* Peter III. (գերմ.) // *Allgemeine Deutsche Biographie* — L: 1887. — Vol. 25. — S. 469–473.
3. ↑
4. ↑
5. ↑  *Deutsche Nationalbibliothek* Record #118740180 // Gemeinsame Normdatei (գերմ.) — 2012—2016.
6. ↑
7. ↑
8. ↑  *М. П—в* Петр III Федорович (ռուս.) // *Энциклопедический словарь* — СПб.: Брокгауз — Ефрон, 1898. — Т. XXIIIа. — С. 496—497.
9. ↑  Simon Dixon, *Catherine the Great* (London 2009) 124-125.
10. 1 2 3  Романовы. Исторические портреты
11. ↑  Farquhar, Michael (2001), *A Treasure of Royal Scandals*, New York: Penguin Books, էջ 88, ISBN 978-0-7394-2025-6
12. ↑  Anderson, էջեր 492–4 `{{citation}}`: Missing or empty `|title=` (օգնություն).
13. 1 2  Dull, Jonathan R (2005), *The French Navy and the Seven Years' War*, University of Nebraska.
14. 1 2 3 4 5  Mylnikov, AS (2002), *Piotr III* (Russian), Moskva, RU`{{citation}}`: CS1 սպաս․ location missing publisher (link) CS1 սպաս․ չճանաչված լեզու (link).
15. 1 2 3 4  Palmer, Elena (2005), *Peter III — Der Prinz von Holstein* (German), DE: Sutton Publishing`{{citation}}`: CS1 սպաս․ չճանաչված լեզու (link).
16. ↑  Heinze, Karl G. (2003). *Baltic Sagas: Events and Personalities that Changed the World!*. College Station TX: Virtualbookworm Publishing. էջեր 174. ISBN 1-58939-498-4.
17. ↑  Raleigh, Donald J; Iskenderov, AA (1996), *The Emperors and Empresses of Russia: Rediscovering the Romanovs*, New York: ME Sharpe, էջ 118.
18. ↑  Massie, Robert K (2011). *Catherine the Great: Portrait of a Woman*. New York: Random House. էջեր 274-275. ISBN 978-0-679-45672-8.
19. ↑  Massie, Robert K (2011). *Catherine the Great: Portrait of a Woman*. New York: Random House. էջ 274. ISBN 978-0-679-45672-8.
20. ↑  *Nauka i jizn* (Russian), Moskva, RU, 1965`{{citation}}`: CS1 սպաս․ location missing publisher (link) CS1 սպաս․ չճանաչված լեզու (link).

### Գրականություն

* Պալմեր, Ելենա. *Peter III — Der Prinz von Holstein*. Sutton հրատարակչություն, Գերմանիա 2005 978-3-89702-788-6
* Դուլ, Ջոնաթան. *The French Navy and the Seven Years War*. Նեբրասկայի համալսարան, 2005.
* Ռալեյղ, Դոնալդ և Իսկենդերով, Ա. "The Emperors and Empresses of Russia: Rediscovering the Romanovs". Նյու Յորք:1996.
* Լեոնարդ, Կարոլ. *Reform and Regicide: The Reign of Peter III of Russia*. Indiana University Press, 1993.
* Բեյն, Նիսբեթ. "Peter III, Emperor of Russia: The Story of a Crisis and a Crime". Նյու Յորք։ 1902.
* Միլնիկով (2002), *Piotr III* (ռուսերեն), Մոսկվա`{{citation}}`: CS1 սպաս․ location missing publisher (link).

### Արտաքին հղումներ

* (Ռուսերեն) Նախնիներ և սերունդներ․ Ռուսաստանի կայսրը Պյոտր III Ֆյոդորովիչը
* (Ռուսերեն) Պյոտր III Ֆյոդորովիչի կենսագրությունը